Οι **προεδρικές εκλογές των Ηνωμένων Πολιτειών του 1988** (αγγλικά: *1988 United States presidential election*) ήταν οι 51ες προεδρικές εκλογές των Ηνωμένων Πολιτειών. Έλαβαν χώρα την Τρίτη, 8 Νοεμβρίου 1988.

Ο υποψήφιος του Ρεπουμπλικανικού Κόμματος για την προεδρία και 43ος Αντιπρόεδρος των Ηνωμένων Πολιτειών, Τζορτζ Χέρμπερτ Ουόκερ Μπους, κατάφερε να κερδίσει με μεγάλη διαφορά τον υποψήφιο του Δημοκρατικού Κόμματος για την προεδρία και Κυβερνήτη της Μασαχουσέτης, Μάικλ Δουκάκη. Ο Μπους, έγινε ο 41ος Πρόεδρος των Ηνωμένων Πολιτειών. 

Για την αντιπροεδρία, υποψήφιος του Ρεπουμπλικανικού Κόμματος και συνυποψήφιος του Μπους, ήταν ο Γερουσιαστής των Ηνωμένων Πολιτειών για την πολιτεία της Ιντιάνα, Νταν Κουέιλ, και υποψήφιος του Δημοκρατικού Κόμματος και συνυποψήφιος του Δουκάκη, ήταν ο Γερουσιαστής των Ηνωμένων Πολιτειών για την πολιτεία του Τέξας, Λόιντ Μπέντσεν. Ο Κουέιλ, έγινε ο 44ος Αντιπρόεδρος των Ηνωμένων Πολιτειών. 

Ο Μπους, επικράτησε λαμβάνοντας 426 εκλεκτορικές ψήφους και το 53.4% της λαϊκής ψήφου (48.886.597 ψήφους), έναντι 111 εκλεκτορικών ψήφων και 45.7% της λαϊκής ψήφου (41.809.074 ψήφους) του Δουκάκη.

Ιστορικό
--------

### Διαδικασία

Το Άρθρο Δύο του Συντάγματος των Ηνωμένων Πολιτειών, ορίζει ότι για να υπηρετήσει ένας άνθρωπος στη θέση του προέδρου, πρέπει να είναι γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές.  Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών, θα επιλέξει τον αντιπρόεδρο με πλειοψηφικά κριτήρια.

Η 22η τροπολογία του Συντάγματος ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές.

Υποψηφιότητες
-------------

### Ρεπουμπλικανικό Κόμμα

|  |
| --- |
| Republican Party (United States)Republican Party (United States)**Υποψήφιοι του Ρεπουμπλικανικού Κόμματος (1988)** |
| Τζορτζ Χ.Ο. Μπους | Νταν Κουέιλ |
| ***για Πρόεδρος*** | ***για Αντιπρόεδρος*** |
|  |  |
| 43ος Αντιπρόεδρος των Ηνωμένων Πολιτειών(1981–1989) | Γερουσιαστής των Ηνωμένων Πολιτειών για την Ιντιάνα(1976–1977) |
|  |

### Δημοκρατικό Κόμμα

|  |
| --- |
| Democratic Party (United States)Democratic Party (United States)**Υποψήφιοι του Δημοκρατικού Κόμματος (1988)** |
| Μάικλ Δουκάκης | Ουόλτερ Μόντεϊλ |
| ***για Πρόεδρος*** | ***για Αντιπρόεδρος*** |
|  |  |
| 65ος και 67ος Κυβερνήτης της Μασαχουσέτης(1975–1989, 1983–1991) | Γερουσιαστής των Ηνωμένων Πολιτειών για το Τέξας(1971–1993) |
|  |

Αποτελέσματα
------------

### Γενικά αποτελέσματα

Αποτελέσματα των εκλογών του 1988| Υποψήφιος Πρόεδρος | Κόμμα | Έδρα | Ψήφοι | % | Εκλ. | Συνυποψήφιος | Έδρα | Εκλ. |
| --- | --- | --- | --- | --- | --- | --- | --- | --- |
|  | **Τζορτζ Χ.Ο. Μπους** | **Ρεπουμπλικανικό** | **Τέξας** | **48.886.597** | **53,4** | **426** |  | **Νταν Κουέιλ** | **Ιντιάνα** | **426** |
|  | Μάικλ Δουκάκης | Δημοκρατικό | Μασαχουσέτη | 41.809.476 | 45,7 | 111 |  | Λόιντ Μπέντσεν | Τέξας | 111 |
|  | Ρόναλντ Έρνεστ Πολ | Ελευθεριακό | Τέξας | 431.750 | 0,47 | 0 |  | Αντρέ Μέρου | Αλάσκα | 0 |
| Άλλοι | 466.863 | 0,51 | — |
| \**Άπιστος εκλέκτρορας* | — | 1 | — | 1 |
| Σύνολο | 91.594.686 | 100% | 538 | —— | 538 |
| Εκλέκτορες που απαιτούνται για τη νίκη | 270 | —— | 270 |

### Αναλυτικά αποτελέσματα

Παραπομπές
----------


1. ↑  «United States presidential election of 1988 | United States government | Britannica». *www.britannica.com* (στα Αγγλικά). Ανακτήθηκε στις 31 Οκτωβρίου 2022.
2. ↑  «Presidential Election of 1988 - 270toWin». *270toWin.com*. Ανακτήθηκε στις 31 Οκτωβρίου 2022.
3. ↑  «1988 Electoral College Results». *National Archives* (στα Αγγλικά). 5 Νοεμβρίου 2019. Ανακτήθηκε στις 31 Οκτωβρίου 2022.
4. ↑  «U.S. Constitution - Twenty-Second Amendment | Resources | Constitution Annotated | Congress.gov | Library of Congress». *constitution.congress.gov* (στα Αγγλικά). Αρχειοθετήθηκε από το πρωτότυπο στις 31 Οκτωβρίου 2022. Ανακτήθηκε στις 22 Μαΐου 2022.
5. ↑

|  |  |  |  |  |  |
| --- | --- | --- | --- | --- | --- |
| 

| π • σ • ε
US flag Προεδρικές Εκλογές των ΗΠΑ |
| --- |
|  |
| 
* 1788
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

---

* Εκλεκτορικό Κολλέγιο
* Εκλεκτορικές ψήφοι ανά πολιτεία
* Αποτελέσματα κατά πολιτεία
* Προεδρικοί προκριματικοί
 |
|  |
| 
Δείτε επίσης
εκλογές της Βουλής
Εκλογές της Γερουσίας |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2008109607

 |

 |